พอเห็นว่าโรงแรม The Sukosol (หรือโรงแรมสยามซิตี้เก่า) บนถนนศรีอยุธยามีค่ำคืนแห่งรักของมนุษย์ชอบกินหอยนางรม เราเลยไม่รอช้า ลากเพื่อนไปทันที 

พิกัดโรงแรมตั้งต้นมาจากสยามวิ่งมุ่งหน้าทางจะไปอนุสาวรีย์ชัยสมรภูมิ เจอแยกศรีอยุธยาก็เลี้ยวขวาได้เลยค่ะ อีกนิดเดียวโรงแรมก็อยู่ซ้ายมือแล้วค่ะ ... ส่วนห้องปทุมมาศที่เราจะไปกัน อยู่ชั้น 1 เลยค่ะ ตรงข้ามกับบันไดทางขึ้นไปห้องจัดเลี้ยงด้านบน 

ห้องอาหารปทุมมาศมีบริการบุฟเฟต์อาหารนานาชาติอยู่แล้วทุกวัน แต่ตอนนนี้ทุกวันอังคาร-พุธ เป็นคืนสำหรับ Oyster Lover ที่มีหอยนางรมหลากหลายสายพันธุ์มาจัดโซนให้บริการแบบจริงจัง เรียกว่าเชฟแกะกันมือเป็นระวิงไม่ได้หยุดค่ะ .... ก่อนจะไปว่ากันเรื่องหอยนางรม ขอเล่าคร่าวๆเกี่ยวกับอาหารอื่นๆที่มีนะคะ 

ซูชิ ปลาดิบ พาสต้า สลัด cold-cut ชีส อาหารไทย ขนมหวาน แกะย่าง และอาหารทะเลเย็น แต่ที่เราไปเพื่อ "หอยนางรม" เท่านั้น ... วันที่เราไป มีหอยนางรมเตรียมไว้อยู่ประมาณ 7 พันธุ์ เช่น Kumamoto/ Fine De Claire/ Korea/ Irish/ Cofin Bay/ Palm Cove/ และอะไรอีกอันไม่รู้อ่ะคะ แหะ แหะ  .... แต่ละแบบก็จะมีความ creamy และ ความเค็มที่ต่างกันไป แต่ความสดมีเหมือนกันทุกตัวค่ะ จะทานคู่น้ำจิ้มซีฟู้ดสุดแซ่บแบบไทยๆ หรือจะทานกับมะนาว และบัลซามิกคาร์เวียร์ หรือ passionfruit คาร์เวียร์ก็ได้ เค้ามีเครื่องเคียงและน้ำจิ้มให้เลือกทานหลายอย่างอยู่ค่ะ (ส่วนเราทุกสายพันธุ์ ทานกับยอดกระถิน หอมเจียว และน้ำจิ้มซีฟู้ดเลยค่ะ) 

ปลาดิบที่นี่ธรรมดานะคะ ไม่อยากให้คาดหวัง ส่วนอาหารอื่นๆจะออกเค็มนำนิดนึงนะคะ รวมถึงน้ำจิ้มซีฟู้ดด้วย พอทานกับหอยนางรมที่มีความเค็มอยู่แล้ว เลยยิ่งเค็มนำ แนะนำให้บีบมะนาวเพิ่มในน้ำจิ้มหน่อย เสริมรสให้ลงตัวได้มากขึ้นเลยค่ะ ว่าแล้วจะหาโอกาสไปใหม่ ณ จุดนี้ขอลืมคำว่าคอเรสเตอรอลไปก่อนเน๊อะ 

ป.ล. ราคาต่อท่านก็ 1xxx นะคะ แต่ผ่านดีลวงในก็จะลดไปเยอะเลยค่ะ ลองดูกันนะคะ 